ПРИЛОЖЕНИЕ
УСТАВ НА ИКОНОМИЧЕСКИЯ И ФИНАНСОВ КОМИТЕТ
Член 1
Икономическият и финансов комитет изпълнява задачите, описани в член 109в, параграфи 2 и 4 от Договора за създаване на Европейската общност.
Член 2
Икономическият и финансов комитет може, inter alia:
-
да бъде консултиран при процедурата, водеща до решения относно валутния механизъм на третия етап на Икономическия и паричен съюз (ERM II),
-
без да се засягат разпоредбите на член 151 от Договора, да подготвя прегледите от страна на Съвета на развитието на валутния курс на еурото,
-
да осигурява рамката, в която може да бъде подготвен и да продължи диалогът между Съвета и Европейската централна банка (ЕЦБ) на ниво висши ръководители на министерства, национални централни банки, Комисията и ЕЦБ.
Член 3
Членовете на комитета и техните заместници упражняват функциите си в общ интерес за Общността.
Член 4
Становищата, докладите или съобщенията се приемат с мнозинство на членовете, ако бъде поискано гласуване. Всеки член на комитета има право на един глас. Когато, обаче, се дава съвет или становище по въпроси, по които Съветът може впоследствие да вземе решение, членовете, представляващи централните банки и Комисията, могат да участват пълноправно в дискусиите, но не участват в гласуването. Комитетът взема също така предвид и позицията на малцинството или различаващите се мнения, изразени в хода на работата.
Член 5
Комитетът избира председател измежду своите членове с мнозинство от членовете си за период от две години. Двугодишният мандат е подновяем. Председателят се избира измежду членовете, които са висши длъжностни лица в националните администрации. Председателят делегира правото си на глас на своя заместник.
Член 6
В случай че бъде възпрепятстван да изпълни своите задължения, председателят се замества от заместник-председателя на комитета, който се избира в съответствие със същите правила.
Член 7
Освен ако не е решено друго от комитета, заместниците могат да присъстват на заседанията на комитета. Те не гласуват. Освен ако не е решено друго от комитета, те не участват в дискусиите.
Член, който не може да присъства на заседание на комитета, може да делегира своите функции на един от заместниците. Той/тя може също така да ги делегира и на друг член. Председателят и секретарят трябва да бъдат информирани писмено преди заседанието. При извънредни обстоятелства председателят може да се съгласи на алтернативна организация.
Член 8
Комитетът може да възложи проучването на конкретен въпрос на своите заместник-членове, на подкомисии или на работни групи. В такива случаи председателството се поема от член или заместник-член на комитета. Членовете на комитета, заместниците им и подкомисиите или работните групи могат да поискат съдействие от експерти.
Член 9
Комитетът се свиква от председателя по негова/нейна инициатива или по искане на Съвета, Комисията или на най-малко двама членове на комитета.
Член 10
По правило комитетът се представлява от председателя; по-конкретно, председателят може да бъде упълномощен от комитета да докладва по дискусиите и да прави устни коментари относно мненията и съобщенията, изготвени от комитета. Председателят на комитета е натоварен с поддържането на взаимоотношенията на комитета с Европейския парламент.
Член 11
Обсъжданията в комитета са поверителни. Същото правило се прилага и за работата на заместниците, подкомисиите или работните групи.
Член 12
Комитетът се подпомага от секретариат, ръководен от секретар. Секретарят и необходимият персонал на секретариата се осигуряват от Комисията. Секретарят се назначава от Комисията след консултации с комитета. При изпълнение на своите задължения към комитета секретарят и неговият/нейният персонал действат съгласно инструкциите на комитета.
Разходите на комитета се включват в предвидените средства на Комисията.
Член 13
Комитетът приема свой процедурен правилник.
10/ 01
BG
Официален вестник на Европейския съюз
160
31999D0008
L 005/71
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 31 декември 1998 година
за приемане на устава на Икономическия и финансов комитет
(1999/8/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 153 от него,
като взе предвид становището на Комисията,
като има предвид, че в съответствие с член 109в, параграф 2 от Договора в началото на третия етап ще бъде създаден Икономически и финансов комитет,
като има предвид, че на 21 декември 1998 г. Съветът прие решение относно състава на Икономическия и финансов комитет (1),
като припомня, че на 16 юни 1997 г. Европейският съвет прие Резолюция за установяване на валутен механизъм по време на третия етап от Икономическия и паричен съюз (2),
като припомня, че на 13 декември 1997 г. Европейският съвет прие Резолюция относно координацията на икономическата политика по време на третия етап от Икономическия и паричен съюз и относно членове 109 и 109б от Договора (3),
като припомня, че в тези резолюции на Икономическия и финансов комитет е отредена определена роля,
като има предвид следователно, че следва да бъде приет уставът на Икономическия и финансов комитет,
РЕШИ:
Член 1
Приема устава на Икономическия и финансов комитет.
Текстът на устава е даден в приложението към настоящото решение.
Член 2
Настоящото решение се публикува в Официален вестник на Европейските общности.
То влиза в сила на 1 януари 1999 г.
Съставено в Брюксел на 31 декември 1998 година.